b'\n_START_ARTICLE_\nGrb Ob\xc4\x8dine \xc5\xa0marje\xc5\xa1ke Toplice\n_START_PARAGRAPH_\nGrb Ob\xc4\x8dine \xc5\xa0marje\xc5\xa1ke Toplice je upodobljen na \xc5\xa1\xc4\x8ditu poznogotskega stila, sanitske oblike. Vodoravni srebrni pas deli polje \xc5\xa1\xc4\x8dita na zgornjo zeleno in spodnjo modro polje enakih povr\xc5\xa1in. Navpi\xc4\x8dni srebrni pas deli \xc5\xa1\xc4\x8dit na simetri\xc4\x8dni polovici. Deljeno modro polje predstavlja termalno in pitno vodo, zeleno deljeno polje pa dve vinogradni\xc5\xa1ki podro\xc4\x8dji, Vinji vrh in Koglo._NEWLINE_Na prese\xc4\x8di\xc5\xa1\xc4\x8du pasov se nahaja stiliziran vr\xc4\x8d z dvema ro\xc4\x8dajema zlate barve. Vr\xc4\x8d pomeni zaklad duhovnega \xc5\xbeivljenja in ima ve\xc4\x8d pomenov. Je simbol skrivne sile, pa tudi simbol enotnosti v razli\xc4\x8dnosti. Poleg tega predstavlja vr\xc4\x8d tudi gostoljublje._NEWLINE_Zlati trak, ki ga nosi \xc5\xa1\xc4\x8dit ob svojih zunanjih robovih, lahko slu\xc5\xbei le kot grbovni okras.'